text: 500.000 euro på vej til ældgammel mur
  21 august 2018 kl. 04.15
  Slesvig-Holsten renoverer gammelt dansk forsvarsværk.
  Der er 500.000 euro, knap 4 mio. kr., på vej til Valdemarsmuren umiddelbart syd for grænsen til Tyskland. Pengene kommer fra regeringen i Slesvig-Holsten. De skal bruges til at redde muren fra at forfalde, skriver Flensbog Avis.
  Valdemarsmuren er en del af forsvarsværket Dannevirke. Danerne byggede den i 1100-tallet for at holde fjender syd fra væk.
  I dag er Valdemarsmuren på Unescos liste over verdensarv. Den er et stærkt nedslidt arkæologisk mindesmærke og er en del af Dannevirkemuseets arkæologiske park.
  